บนดาวอังคารไม่มีอากาศแต่ทำไมจึงมีพายุ สงสัยมากครับว่าบนดาวเคราะห์ดวงต่างๆบอกว่าไม่มีอากาศแต่ทำไมข่าววิทยาศาสตร์ต่างๆจึงบอกว่าเกิดพายุหิมะบนดาวเคราะห์เช่นดาวอังคาร เพราะถ้าเกิด จะต้องมีพายุต้องมีอากาศและลม หรือถ้ามีน้ำแข็ง จะต้องมีน้ำและออกซิเจน ดาวเคราะห์ทุดวงด้วยครับ ขอบพระคุณ ในดาวเคราะห์ดวงอื่นไม่มีอากาศไม่มีน้ำแต่ทำไมมีพายุ ดูจากข่าววิทยาศาสตร์ว่ามีพายุและนำแข็งปกคลุมในดาวเคราะห์เช่น ดาวอังคารและดาวศุกร์ เพราะถ้ามีอากาศจึงมีลม แล้วเกิดพายุได้ หรือเพราะมีน้ำ มีออกศิเจน จึงมีพายุได้ใช่ไหมครับ แต่เพราะดาวเคราะห์เหล่านั้นไม่มีอากาศ ไม่มีออกซิเจน ไม่มีน้ำ เกิดนำแข็งได้อย่างไรครับ --203.172.199.254 10:51, 11 มกราคม 2555 (ICT) พายุและพายุหมุนบนดาวพฤหัสบดี คุณเข้าใจผิดหลายอย่าง จะบอกเป็นข้อ ๆ ไปดังนี้ ดาวเคราะห์หลายดวงมีน้ำเป็นส่วนประกอบ ดาวบริวารบางดวงก็มีน้ำด้วยเช่นกัน เช่นยูโรปาของดาวพฤหัสบดีมีน้ำแข็งปกคลุมทั้งใบและข้างในก็เป็นมหาสมุทร น้ำในความหมายของนักวิทยาศาสตร์คือน้ำทุกสถานะ น้ำแข็งก็คือน้ำในสถานะของแข็ง ไอน้ำก็คือน้ำในสถานะแก๊ส ไม่แตกต่างกัน เกิดน้ำได้อย่างไร น้ำ (H2O) เป็นการรวมตัวกันของไฮโดรเจนและออกซิเจน เกิดมาพร้อม ๆ กับสารอื่น ๆ ทุกชนิดเมื่อเกิดระบบสุริยะ เมื่อรวมตัวกันเข้ามันก็มากขึ้นจนเป็นที่สังเกตได้ และน้ำอาจแยกตัวออกเป็นไฮโดรเจนกับออกซิเจนได้ ถ้าอยู่ในสภาพแวดล้อมที่เหมาะสม ดาวเคราะห์บางดวงมีชั้นบรรยากาศ แต่บางดวงก็ไม่มี สำหรับดาวอังคาร ดาวศุกร์ นั้นมีชั้นบรรยากาศเบาบางมาก แต่ดาวพุธนั้นไม่มี สาเหตุเพราะโดนลมสุริยะพัดไปหมด เป็นต้น แม้แต่ดาวบริวารบางดวงก็ยังมีชั้นบรรยากาศ คุณนิยามอากาศว่าหมายถึงออกซิเจนอย่างเดียว ความจริงแล้วไม่ใช่ อากาศหมายถึงแก๊สทุกอย่างที่อยู่ในบรรยากาศ บนดาวดวงอื่นนั้นส่วนประกอบหลักของอากาศไม่ใช่ออกซิเจน (แม้จะมีออกซิเจนแต่ก็เป็นส่วนน้อย) ดาวอังคารมีอากาศเป็นแก๊สคาร์บอนไดออกไซด์ ดาวพฤหัสบดีมีแก๊สมีเทนและแก๊สไฮโดรเจน เป็นต้น เมื่อมีอากาศ และอากาศเคลื่อนไหวอย่างรวดเร็ว รุนแรง ก็กลายเป็นพายุ ดูได้จากลายเมฆบนดาวพฤหัสบดีและดาวเสาร์ ดังนั้นน้ำกับพายุ ไม่มีความเกี่ยวข้องกันแต่อย่างใด ดาวเคราะห์อาจมีสถานะเป็นของแข็ง ของเหลว หรือแก๊สก็ได้ เช่นดาวพฤหัสบดีและดาวเสาร์นั้นเป็นดาวเคราะห์แก๊ส มีความหนาแน่นน้อยกว่าน้ำด้วยซ้ำ (ลอยน้ำได้) --octahedron80 15:06, 11 มกราคม 2555 (ICT) เอนไซม์ ถ้าเอนไซม์มีการเปลี่ยนแปลงจะมีผลต่ออัตราการเร่งปฏิกิริยาอย่างไร--182.53.224.182 15:45, 21 มกราคม 2555 (ICT) คำถามไม่ชัดเจน เปลี่ยนแปลงหมายถึงมีอะไรที่เปลี่ยนแปลง เปลี่ยนแปลงไปอย่างไร? --octahedron80 10:28, 22 มกราคม 2555 (ICT) ถอดรหัส ช่วยแปลงเป็นรหัสตัวเลขด้วยครับ เป็นการบ้านวิชาคณิตศาสตร์ ลูก ป.3 ไม่รู้ครูคนนี้สอนอะไรก็ไม่รู้ ผู้ปกครองยังตอบไม่ได้เลยโอ ...ปวดหัวครับ คำถามอีกทีครับ เขียนผิด 'แมงป่องโกหกแมลงไม่มีขา' แปลงเป็นตัวเลข ผมค้นหาได้คำตอบเดียวคือ แท็กชี้สองคันไม่มีทาทา ตอบ TAXI TAXI = XIXI = 1111 ไม่รู้หมายถึงอะไร แต่ผมให้ไอเดียไว้ว่า แมงป่องมีแปดขาหรือเดือนพฤศจิกายน โกหกอาจจะหมายถึงเลขหกหรือหักออกหก แมลงมีหกขา ไม่มีขาก็คือศูนย์ ? --octahedron80 10:35, 22 มกราคม 2555 (ICT) หม้อแปลงที่เสียหายจากน้ำท่วมจะเช็คอย่างไร หม้อแปลง 380V 3 phase แบบ Tap (เป็นแบบใช้กับเครื่องจักรทั่วไปน่าจะระบายความร้อนด้วยอากาศ) ถูกน้ำท่วมจะเช็คยังไงถึงจะรู้ว่าเสียรึป่าว ช่วยตอบด้วยน่ะครับ ขอบคุณครับ ก้าว --202.183.235.210 11:08, 24 มกราคม 2555 (ICT) แบบมีน้ำมันระบายความร้อนหรือเปล่า... ถ้าโครงสร้างไม่ซับซ้อน ผมเชื่อว่าทำความสะอาดและไล่ความชื้นออกให้หมดก็กลับมาใช้งานได้ แต่พวกหม้อแปลงขนาดใหญ่ที่มีน้ำมันและไส้กรองดูดความชื้นแบบนี้จะยากกว่า ควรให้ช่าง/ผู้ผลิต/จำหน่าย มาตรวจดู งานไฟฟ้ากำลังมีอันตราย ถ้าไม่มีความรู้ไม่ควรทดลองสุ่มสี่สุ่มห้า --taweethaも 12:21, 24 มกราคม 2555 (ICT)